

**Қызылорда облысы азаматтарының жекелеген санаттарына амбулаториялық емдеу кезінде тегін шарттармен тегін медициналық көмектің кепілдік берілген көлемін, оның ішінде дәрілік заттарды, арнайы емдік өнімдерді, медициналық бұйымдарды қосымша беру туралы**

Қызылорда облыстық мәслихатының 2024 жылғы 23 қазандағы № 121 шешімі

      "Халық денсаулығы және денсаулық сақтау жүйесі туралы" Қазақстан Республикасы Кодексінің 12-бабы 1-тармағының 5) тармақшасына сәйкес Қызылорда облыстық мәслихаты ШЕШІМ ҚАБЫЛДАДЫ:

      1. Осы шешімнің қосымшасына сәйкес Қызылорда облысы азаматтарының жекелеген санаттарына амбулаториялық емдеу кезінде тегін шарттармен тегін медициналық көмектің кепілдік берілген көлемін, оның ішінде дәрілік заттарды, арнайы емдік өнімдерді, медициналық бұйымдар қосымша берілсін.

      2. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қызылорда облыстық мәслихатының төрағасы* | *М. Тлеумбетов* |

|  |  |
| --- | --- |
|  | Қызылорда облыстық мәслихатының 2024 жылғы "23" қазандағы № 121 шешіміне қосымша |

|  |  |  |  |  |
| --- | --- | --- | --- | --- |
| № | Ауру түрі | Халық санаты | Дәрілік заттарды тағайындау үшін айғақтар | Дәрілік заттардың атаулары (шығару нысаны) |
| 1 | Басқа көріністі жылауықты фиброз (муковисцидоз)  МКБ Е84-Е84.9 | Диспансерлік есепте тұрған барлық санаттар | Ауырлықтың дәрежесіне қарамастан барлық түрлері | Ацетилцистеин (таблетка) |
| Орта тізбелі триглициридтері бар мамандандырылған қорек  (Сусын немесе қосымша тамақтануға, сондай-ақ энтералді зонд ретінде қолдануға арналған.3-жастан жоғары балаларға және ересектерге тағайындалады) |
| 2 | Идиопатикалық  және екіншілік өкпе артериясының гипертензиясы  МКБ -I27.2 | Диспансерлік есепте тұрған барлық санаттар | II, III, IV сатылары | Риоцигуат  (таблетка) |
| Мацитентан  (таблетка) |
| 3 | Аяқтың эмболиясы және тромбозы  МКБ I74.4 | Диспансерлік есепте тұрған барлық санаттар | Басқа антикоагулянттық дәрілік препараты қолдану мүмкін болмағанда | Ривароксабан (таблетка) |
| Эноксапарин натрия  (инъекцияға арналған ерітінді) |
| 4 | Ювенильді идиопатиялық артрит (балалардағы)  МКБ-M08.0 | Диспансерлік есепте тұрған барлық санаттар | Аурудың полиартритикалық формасы мен жүйелер бойынша зақымдану клиникалық белгілерінің болуы, этиотропты генді-инженерлік биологиялық дәрілік препаратты ем ретінде қолдану | Адалимубаб (инъекцияға арналған ерітінді) |
| Инфликсимаб (инфузия үшін ерітінді дайындауға арналған лиофилизат) |
| Циклоспорин (капсула) |
| 5 | Буллезды эпидермолиз МКБ -Q81.0-Q81.9 | Диспансерлік есепте тұрған барлық санаттар | Өмір сапасын жақсартады және өмір сүру ұзақтығын ұзартады | Таңып-байлау материалдары мамандандырылған қорек |
| 6 | Көмей стенозы IV дәрежесі (балалардағы)  МКБ -J36.8 | Диспансерлік есепте тұрған барлық санаттар | Емдеу мақсатында | Будесонид  (ингаляцияға арналған суспензия) |
| Жедел шұғыл көмек көрсетуде және түтікше айналасындағы теріні өңдеп тұру үшін | Хлоргексидин  (сыртқа қолдануға арналған) |
| Ацетилцистеин (таблетка) |
| Стерильды бинт |
| Повидон – йод  (сыртқа қолдану арналған) |
| Натрия хлорид (ерітінді) |
| Сору катетрі |
| Энтеральды тамақтану зонды |
| 7 | Целиакия  МКБ -K90.0 | Диспансерлік есепте тұрған барлық санаттар | Туа біткен ферментопатия кезіндегі алмастырғыш дәрілік препарат | Панкреатин  (капсула) |
| Өмір сапасын жақсартады және өмір сүру ұзақтығын ұзартады | Глютенсіз, жұмыртқасыз, сүтсіз нан пісіруге арналған ұн қоспасы |
| 8 | Созылмалы қабынулық демиелинизациялық полинейропатия  МКБ -G61.8 | Диспансерлік есепте тұрған барлық санаттар | Инфекцияға ағзаның қарсы тұра алу қабілетін қамтамасыз етуге | Иммуноглобулин (тамыр ішіне енгізуге арналған) |
| 9 | Остеопароз  МКБ -M80.0-M82.8 | Диспансерлік есепте тұрған барлық санаттар | Остеопаразоның генерализацияланған нысаны, ауыр ағымы, III, IV дәрежелері, сүйек кемегінің бұзылуы ұлғайған кезінде | Золедрон қышқылы (инфузияға арналған ерітінді) |
| 10 | Туа біткен гиперинсулинизм  МКБ -E16.1 | Диспансерлік есепте тұрған барлық санаттар | Туа біткен гормонопатия кезіндегі алмастырғыш препараты | Октреотид  (көктамыр ішіне және тері астына енгізуге арналған ерітінді) |
| 11 | Көптік миелома  МКБ -C90.0 | Диспансерлік есепте тұрған барлық санаттар | Көптік миелома ауруын емдеу үшін | Даратумумаб (инфузиялық ерітіндіні дайындайтын концентрат) |
| Иксазомиб  (капсула) |
| Помалидомид  (капсула) |
| 12 | Қант диабеті 1 типі,  ауыр ағымда декомпенсация сатысы  МКБ -E10.1-E10.8 | Диспансерлік есепте тұрған барлық санаттар | Гипергликемиялық жағдайға байланысты | Инсулиндік  помпаға арналған резервуар 3 мл  (инсулин помпасына жиынтық) |
| 13 | Бүйректің гетеротоксикалық аллотрансплантациясынан кейінгі жағдай | Диспансерлік есепте тұрған барлық санаттар | Ағзалар трансплантациясынан кейінгі қауіп тобына жататын науқастарды цитомегаловирустық инфекцияның алдын алу мақсатында | Валганцикловир  (таблетка/капсула,  препараттың саудалық атауы Гансил немесе Вальцит) |
| 14 | Дюшенн бұлшықет дистрофиясы | Диспансерлік есепте тұрған барлық санаттар | Метаболикалық процестерді түзету (ақуыз және май алмасуын қалыпқа келтіру) үшін | Левокарнитин  (ішке қабылдауға арналған ерітінді) |
| 15 | Созылмалы бүйрек жеткіліксіздігі, терминалдық сатысы  МКБ N 18.0 | Диспансерлік есепте тұрған барлық санаттар | Перитониальды диализ жасау үшін | Физионил (перитонеальді диализ ерітіндісі) |
| Қосымша материалдары  (өтпелі түтік, қысқыштар,катетр, дренаждық комплект, магистраль жиынтығы, энтеральды тамақтандыруға арналған система) |
| Мамандандырылған қорек, өмір сүру ұзақтығын ұзартады | Энтеральды және парентеральды тамақтануға арналған қоспа;  Ванильді хош иісі бар энтеральды тамақтануға арналған мамандандырылған қоспа |
| 16 | Псориаз  МКБ -L40.0-L40.9 | Диспансерлік есепте тұрған ересектер | Ауырлықтың дәрежесіне қарамастан барлық түрлері | Бетаметазон, салицил қышқылы, жақпа майы |
| 17 | Психикалық және мінез-құлықтық ауытқулары  МКБ -Z03.2 | "Д" есепте тұрмайтындар үшін | Депрессиялық жағдайлар | Сертралин  (таблетка) |
| Қобалжу | Флувоксамин (таблетка) |
| 18 | Криопирин-ассоциирленген кезеңдік синдромы (CAPS)  МКБ –М04.2 | Диспансерлік есепте тұрған барлық санаттар | Аурудың полиартритикалық формасы мен жүйелер бойынша зақымдану клиникалық белгілерінің болуы, этиотропты генді-инженерлік биологиялық дәрілік препаратты ем ретінде қолдану | Канакинумаб  (тері астына енгізуге арналған ерітінді) |
| 19 | Жүйелі қызыл жегі  МКБ -M32.0-M32.9 | Диспансерлік есепте тұрған барлық санаттар | Өмірлік маңызды органдардың зақымдануы терапияға рефрактерлі және қауіпті жағдайларда немесе стандартты иммуносупрессанттарға төзбеушілік/қарсы көрсетілімдер кезінде емдеу үшін | Ритуксимаб  (ерітінді дайындауға арналған концентрат) |
| 20 | Амиотрофиялық  бүйірлік склероз  МКБ -G12.2-G12.9 | Диспансерлік есепте тұрған барлық санаттар | Мидағы глюкозаның метаболизм процестерінің қалыпты төмендеуін тудырады, гипоксияға қарсы қорғаныс әсері бар | Рилузол  (таблетка) |
| 21 | Гепатоцеллюлярлық карцинома  МКБ -C22.0-C22.9 | Диспансерлік есепте тұрған барлық санаттар | Өмір сапасын жақсартады және өмір сүру ұзақтығын ұзартады | Атезолизумаб (ерітінді дайындауға арналған концентрат) |
| 22 | Тұқым қуалайтын анги-оневротикалық ісіну  МКБ -T78.3 | Диспансерлік есепте тұрған барлық санаттар | Өмір сапасын жақсартады және өмір сүру ұзақтығын ұзартады | Ингибитор  С1-эстеразы  (ерітіндіні дайындауға арналған лиофилизат) |
| 23 | Идиопатиялық остеопороз | Диспансерлік есепте тұрған барлық санаттар | Омыртқа денелерінің сыну қаупін азайтады, сыну қаупі жоғары остеопорозбен ауыратын науқастар үшін | Терипаратид (инфузиялық ерітіндіні дайындайтын концентрат) |
| 24 | Нейрофиброматоз  1 типті, плексиформды түрі МКБ -Q85.0 | Диспансерлік есепте тұрған балалар | Нейрофиброматозды емдеуде ісік жасушаларының өсуін және көбеюін тоқтатуға | Селуметиниб  (капсула) |
| 25 | Жүйелік склероздың басқа түрлері М34.8 | Диспансерлік есепте тұрған балалар | Бейінді мамандардың қатысуымен медициналық ұйымның дәрігерлік-консультациялық комиссиясының шешімі бойынша бірінші желілік терапияның тиімсіз болуы кезінде | Канакинумаб  (тері астына енгізуге арналған ерітінді) |
| 26 | Жұлын бұлшықетінің дистрофиясы  МКБ G12.0-G12.9 | Диспансерлік есепте тұрған балалар | Ауырлықтың дәрежесіне қарамастан барлық түрлері | Рисдиплам  (ішке қабылдауға арналған ерітінді дайындауға арналған ұнтақ) |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК